པ་དབྱིན་ཆུ་བོའི་གཅིག་བསྡུས་ཆུ་བེད་འགག་རྩ་ནི་མཚོ་ནུབ་ཁུལ་གྱིས་མིག་སྔར་མ་རྩ་བཏང་བ་ཆེས་ཆེ་བའི་ཆུ་བེད་བཟོ་སྐྲུན་གྱི་རྣམ་གྲངས་ཤིག་སྟེ།བཟོ་སྐྲུན་འཛུགས་བསྐྲུན་དེས་གཏེར་ལེན་ཁ་གྲོང་ཁྱེར་གྱི་སྤྱི་ཚོགས་དཔལ་འབྱོར་འཕེལ་རྒྱས་ཐད་ཀྱི་ཆུའི་ཐོན་ཁུངས་ཀྱི་ནུས་པ་འགན་སྲུང་བྱས་ཡོད་ལ།པ་དབྱིན་ཆུ་བོའི་འབབ་རྒྱུད་ཀྱི་ཆུའི་སྐྱེ་ཁམས་ཁོར་ཡུག་ལ་བཅོས་སྒྱུར་དང་ཁྱབ་ཁོངས་སྙོམས་སྒྲིག་འཕེལ་རྒྱས་ཐད་ལ་སྐུལ་འདེད་བྱས་པ་སོགས་བྱེད་ནུས་གལ་ཆེན་ཐོན་ཡོད།ན་ལེན་ཀུ་ལུ་གཙང་བོའི་ཆུ་བེད་འགག་རྩའི་བཟོ་སྐྲུན་དེ་ན་གོར་མོ་གྲོང་ཁྱེར་དུ་ཡོད་ལ།མཚོ་ནུབ་ཁུལ་གྱི་ལོ་རྒྱུས་སྟེང་གཞི་ཁྱོན་ཆེས་ཆེ་བའི་ཆུ་བེད་བཟོ་སྐྲུན་ཤིག་ཡིན།རྣམ་གྲངས་འཛུགས་བསྐྲུན་དེས་ཁྱབ་ཁོངས་ཀྱི་ཆུའི་ཐོན་ཁུངས་ལེགས་བསྒྱུར་གྱི་སྡེབ་སྟངས་ལ་སྐུལ་འདེད་བྱས་པ་མ་ཟད།དཔལ་འབྱོར་འཕེལ་རྒྱས་ཀྱི་འཁོར་སྐྱོད་ལ་སྐུལ་འདེད་བྱེད་པ་སོགས་དོན་སྙིང་གལ་ཆེན་ལྡན།ཙོང་ཆུའི་བྱང་རྒྱུད་ཀྱི་དབུལ་སྐྱོར་ཡུར་ལམ་དུས་རིམ་གཉིས་པ་དེས་ཙོང་ཆུའི་ནུབ་རྒྱུད་ཀྱི་ཡུར་ལམ་དེ་བསྐྲུན་ཡོད་ལ་རང་ཞིང་གི་ཆུ་བེད་བཟོ་སྐྲུན་ཐད་ཀྱི་རྣམ་གྲངས་གལ་ཆེན་གཉིས་ཡིན།ཙོང་ཆུའི་བྱང་རྒྱུད་ཀྱི་དབུལ་སྐྱོར་ཡུར་ལམ་དུས་རིམ་གཉིས་པའི་བཟོ་སྐྲུན་གྱི་འགན་འཁྲི་ནི་ཆུ་མཁོ་སྤྲོད་བྱེད་པ་དང་ཡུར་ཆུར་དྲངས་བ།སྐྱེ་ཁམས་ཟུང་འབྲེལ།དེ་མིན་ས་ཁུལ་དེའི་དབུལ་ཕོངས་མང་ཚོགས་ཕྱུག་འགྱུར་གྱི་ལམ་དུ་ཁྲིད་པ་དང་སྐྱེ་ཁམས་ཁོར་ཡུག་ལ་བཅོས་སྒྱུར་བྱེད་པའི་གསར་གཏོད་ཀྱི་ཆ་རྐྱེན་བསྐྲུན་རྒྱུ་དེ་ཡིན།ཙོང་ཆུའི་ནུབ་རྒྱུད་ཀྱི་ཡུར་ལམ་བཟོ་སྐྲུན་ལེགས་འགྲུབ་བྱུང་རྗེས་ཟི་ལིང་ས་ཁུལ་གྱི་རྒྱལ་ཁབ་རིམ་པའི་དཔལ་འབྱོར་ལག་རྩལ་གསར་སྤེལ་ས་ཁུལ་གྱི་བཟོ་ལས་ར་བའི་བཟོ་ལས་ཆུ་དང་ཉེ་འཁོར་མཁར་གྲོང་སྡོད་དམངས་ཀྱི་བཏུང་ཆུ།ཞིང་ནང་དུ་ཡུར་ཆུ་འདྲེན་པ་སོགས་ཀྱི་ཆུའི་གནད་དོན་མང་པོ་ཞིག་ཐག་གཅོད་བྱེད་ཐུབ།